Source: http://ec.europa.eu/civiljustice/divorce/divorce_net_mt.htm
Timestamp: 2015-05-23 00:37:49+00:00
Document Index: 1716106

Matched Legal Cases: ['qorti\n', 'Qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Divorzju - Olanda
L-aħħar aġġornament: 04-07-2007
Divorzju - OlandaDin il-paġna issa skadiet. Il-verżjoni tal-lingwa oriġinali ġiet aġġornata u trasferita lejn il-Portal Ewropew tal-Ġustizzja elettronika.
Fil-biċċa l-kbira tal-każijiet, divorzju jingħata permezz ta’ digriet maħruġ
minn Imħallef. Billi r-rikors għal divorzju jrid jiġi ppreżentat fil-qorti
minn Avukat, jeħtieġ li tqabbad avukat li jkun awtorizzat jidher quddiem
Qorti Olandiża. L-iskop ta’ dan id-dokument ta’ tagħrif hu li jagħti ħarsa
ġenerali lejn ir-regoli fl-Olanda dwar dan is-suġġett. Jekk teħtieġ
informazzjoni f’aktar dettall għandek tikkonsulta avukat. LISTA TAL- KONTENUT
Liema kondizzjonijiet iridu jiġu sodisfatti biex koppja tingħata digriet ta’ divorzju? 2.
Fuq liema bażi jingħata divorzju? 3.
X’inhuma l-konsegwenzi ta’ divorzju fir-rigward ta’: a)
iċ-ċirkostanzi personali tal-koppja? b)
Il-qsim tal-proprjetà tal-koppja? c)
it-tfal tal-koppja li jkunu għadhom taħt l-età? (Ara wkoll ‘Setgħa tal-Ġenituri fl-Olanda u Manteniment fl-Olanda’) d)
l-obbligi ta’ manteniment bejn il-partijiet? (Ara wkoll ‘Manteniment fl-Olanda’) 4.
Xi tfisser fil-prattika is-“separazzjoni legali "? 5.
Liema kondizzjonijiet iridu jiġu sodisfatti biex tingħata separazzjoni legali? 6.
X’inhuma l-effetti legali ta’ separazzjoni legali? 7.
Xi jfisser fil-prattika “annullament ta’ żwieġ"? 8.
Liema kondizzjonijiet iridu jiġu sodisfatti biex żwieġ jiġi ddikjarat null? 9.
X’inhuma l-effetti legali ta’ annullament ta’ żwieġ? 10.
Il-kwistjonijiet relatati ma’ divorzju jistgħu jiġu riżolti b’modi extra-ġudizzjarji jew alternattivi? 11.
F’liema qrati jsiru l-applikazzjonijiet għal divorzju/separazzjoni legali/annullament ta’ żwieġ? Liema kondizzjonijiet iridu jiġu osservati u liema dokumenti jridu jiġu mehmuża? 12.
Tista’ tingħata għajnuna legali biex tkopri l-ispejjeż tal-kawża? 13.
Jista’ jsir appell kontra digriet ta’ divorzju/separazzjoni legali/annullament ta’ żwieġ? 14.
Xi jrid isir biex digriet ta’ divorzju/separazzjoni legali/annullament ta’ żwieġ li jkun ingħata fi Stat Membru ieħor jiġi rikonoxxut fl-Olanda? 15.
Quddiem liema qorti għandu jsir rikors għal reviżjoni ta’ deċiżjoni li tirrikonoxxi fl-Olanda digriet ta’ divorzju/separazzjoni legali/annullament ta’ żwieġ li jkun ingħata fi Stat membru ieħor? Kif jiġu indirizzati dawn il-każijiet? 16.
Liema liġi tapplika fi proċedimenti ta’ divorzju bejn miżżewġin li ma jkunux jgħixu fl-Olanda? 1. Liema kondizzjonijiet iridu jiġu sodisfatti biex koppja tingħata digriet ta’ divorzju?
divorzju jista’ jiġi ppreżentat mill-miżżewġin flimkien (rikors konġunt), jew
minn parti waħda biss (rikors individwali). Rikors għal
divorzju jista’ jsir f’kull ħin wara ż-żwieġ: m’hemmx bżonn li l-partijiet
ikun ilhom miżżewġin għal ċertu ammont ta’ żmien. Id-divorzju
jidħol fis-seħħ malli jiġi reġistrat id-digriet ta’ divorzju fir-reġistru
tat-twelid, żwieġ u mewt. Din ir-reġistrazzjoni tista’ ssir biss mill-jum
meta d-digriet ikun sar res judicata (jiġifieri, li jkun akkwista
l-awotorità ta’ deċiżjoni finali li ma tistax tiġi appellata). Ir-reġistrazzjoni
trid issir fi żmien 6 xhur minn meta d-digriet ikun sar res judicata,
u jekk jiskorri dan il-perjodu d-digriet ma jibqax jgħodd u r-reġistrazzjoni
ma tkunx tista’ ssir. Jekk iż-żwieġ ikun sar f’pajjiż ieħor u ċ-ċertifikat
taż-żwieġ barrani ma jkunx ġie reġistrat fir-reġistru Olandiż tat-twelid,
żwieġ u mewt, id-digriet tad-divorzju (Olandiż) irid jiġi reġistrat
fir-Reġistru Speċjali tat-twelid, żwieġ u mewt fl-Aja.
2. Fuq liema bażi jingħata divorzju?
Taħt il-liġi Olandiża, id-divorzju jingħata fuq
bażi waħda: li ż-żwieġ ikun tkisser irremedjabilment. Dan iseħħ meta l-partijiet ma jkunux jistgħu
jkomplu jgħixu flimkien, u meta ma jkun hemm ebda tama li r-relazzjonijiet
bejn il-miżżewġin jistgħu jitranġaw. Fil-każ ta’ rikors individwali għal
divorzju, ir-rikorrent irid jagħmel it-talba fuq il-bażi li ż-żwieġ ikun
tkisser irremedjabilment, u jekk dan jiġi kkontestat mill-parti l-oħra,
ir-rikorrent irid iġib provi ta’ dan l-istat ta’ fatt. Huwa f’idejn
l-Imħallef biex jistabbilixxi jekk hemmx biżżejjed provi li ż-żwieġ tkisser
irremedjabilment.
3. X’inhuma l-konsegwenzi ta’ divorzju fir-rigward ta’:
a) iċ-ċirkostanzi personali tal-koppja?
Divorzju jista’ jkollu
konsegwenzi fuq l-użu tal-kunjom tar-raġel mill-mara. b) Il-qsim tal-proprjetà tal-koppja?
Sistema statutorja
Il-liġi Olandiża tipprovdi arranġament speċjali fir-rigward tad-dħul u
l-kapital matul iż-żwieġ. Is-sistema statutorja tistabbilixxi komunjoni
tal-proprjetà kollha, li taħtha jaqgħu il-beni kollha tal-miżżewġin, kemm
jekk ikunu ġew akkwistati qabel iż-żwieġ u kemm jekk wara. Bl-istess mod,
l-assi kapitali tal-miżżewġin jingħaqdu f’kapital konġunt wieħed, waqt li
d-djun, kemm jekk ikunu saru qabel jew wara ż-żwieġ, u kemm jekk ikunu saru
mill-mara jew mir-raġel, jistgħu jiġu infurzati kontra l-komunjoni.
Il-komunjoni tal-beni tiġi xolta u maqsuma malli jingħata divorzju.
Il-prinċipju ġenerali tal-liġi hu li l-miżżewġin għandhom dritt għal nofs
il-komunjoni tal-beni, għalkemm il-miżżewġin jistgħu jidderogaw minn dan
il-prinċipju permezz ta’ ftehim dwar divorzju jew meta ssir id-diviżjoni. Ftehim ta’ qabel iż-żwieġ
ftehim qabel iż-żwieġ dwar il-proprjetà matrimonjali, il-miżżewġin jistgħu
jadottaw sistema li tidderoga mis-sistema statutorja. Dan il-ftehim
jistabbilixxi r-regoli dwar id-diviżjoni tal-komunjoni tal-beni f’każ ta’
divorzju.
c) it-tfal tal-koppja li jkunu għadhom taħt l-età? (Ara wkoll ‘Setgħa tal-Ġenituri fl-Olanda u Manteniment fl-Olanda’)
Is-Setgħa tal-ĠenituriWara d-divorzju, il-ġenituri jkomplu jeżerċitaw is-setgħa tagħhom fuq it-tfal flimkien, jekk dan kien il-każ matul iż-żwieġ. F’każijiet eċċezzjonali biss tista’ tintlaqa’ talba biex is-setgħa fuq it-tfal tingħata lil ġenitur wieħed biss. Dan ir-rikors jista’ jiġi preżentat miż-żewġ ġenituri flimkien jew minn wieħed minnhom biss. Il-ġenitur li ma jkollux setgħa fuq it-tfal huwa intitolat għal arranġament dwar aċċess għat-tfal. Iż-żewġ ġenituri flimkien (jew ġenitur wieħed waħdu) jista’ jitlob lill-Imħallef biex jiddeċiedi dwar arranġament għall-aċċess għat-tfal. Fuq
Manteniment għat-tfal Il-ġenituri jridu jilħqu ftehim dwar l-asspetti finanzjarji tal-manteniment biex ikunu jistgħu jkomplu jeżerċitaw is-setgħa tagħhom fuq it-tfal flimkien. Jistgħu jsaqsu lill-Imħallef biex idaħħal dan il-ftehim fid-digriet tad-divorzju. Jekk il-partijiet divorzjati ma jaslux għal ftehim, l-Imħallef jista’ jiddeċiedi dwar din il-kwistjoni u jistabbilixxi d-dispożizzjonijiet relevanti, waqt li jekk is-setgħa tal-ġenituri tiġi assenjata lil wieħed mill-ġenituri biss, tista’ ssir talba lill-Imħallef biex jistabbilixxi l-manteniment li jrid jitħallas mill-ġenitur l-ieħor. Fil-prinċipju, madanakollu, il-ġenituri għandhom jiftiehmu dwar il-ħlas ta’ manteniment bejniethom.Aktar tagħrif dwar dan is-suġġett jinsab fid-dokument ta’ informazzjoni “Manteniment” u fuq is-sit ta’ l-Internet ta’ l-Aġenzija Nazzjonali għall-Ġbir tal-Manteniment (www.lbio.nl ).
d) l-obbligi ta’ manteniment bejn il-partijiet? (Ara wkoll ‘Manteniment fl-Olanda’)
L-obbligu li
l-miżżewġin imantnu lil xulxin jibqa’ fis-seħħ anki wara li ż-żwieġ jinħall.
Meta l-Imħallef jagħti d-digriet tad-divorzju, jew permezz ta’ digriet
sussegwenti, jista’ fuq talba jordna manteniment għall-parti li ma jkollhiex
biżżejjed dħul għall-għixien tagħha u li ma ma tistax tiġġenera dan id-dħul
b’mod raġonevoli. Dan il-ħlas isir mill-parti l-oħra. L-Imħallef iqis
l-ħtiġijiet tal-parti li tkun ser tirċievi l-manteniment, minn naħa waħda, u
l-mezzi finanzjarji tal-parti l-oħra, min-naħa l-oħra, meta jispeċifika
l-ammont ta’ manteniment. Minbarra dawn il-konsiderazzjonijiet finanzjarji,
ċirkostanzi mhux ta’ natura finanzjarja jiġu kkunsidrati wkoll meta jiġi
stabbilit l-ammont tal-manteniment, bħal kemm ikun damu ż-żwieġ u
l-koabitazzjoni. Jekk l-Imħallef ma jiffissax żmien għall-manteniment, dan
l-obbligu jiskadi wara tnax-il sena. L-Imħallef jista’ jtawwal l-obbligu ta’
manteniment fuq talba tal-parti li tirċievih f’każijiet ta’ bżonn. Il-perjodu
ta’ l-obbligu tal-manteniment ikun twil daqs iż-żwieġ jekk iż-żwieġ kien
wieħed qasir (inqas minn ħames snin) u meta ma jkunx hemm tfal miż-żwieġ. Jekk il-partijiet jaslu fi
ftehim dwar id-dispożizzjonijiet tal-manteniment, jistgħu jagħżlu li
jinkluduhom fil-ftehim tad-divorzju.
4. Xi tfisser fil-prattika is-“separazzjoni legali "?
Is-separazzjoni
ttemm il-koabitazzjoni tal-miżżewġin, mingħajr ma tħoll ir-rabta
taż-żwieġ. Din tintuża mill-miżżewġin li jkunu jridu jitilqu lil xulxin u li
jridu jistabbilixxu qafas legali biex jgħixu għal rashom, iżda li ma jkunux
jixtiequ jtemmu ż-żwieġ tagħhom, għal raġunijiet reliġjużi jew raġunijiet
oħra. Is-separazzjoni tħalli l-possibiltà ta’ rikonċiljazzjoni miftuħa, u
tista’ tkun ukoll “fażi tranżitorja” lejn it-tmiem taż-żwieġ. 5. Liema kondizzjonijiet iridu jiġu sodisfatti biex tingħata separazzjoni legali?
tingħata biss meta ż-żwieġ ikun tfarrak b’mod irremedjabbli.
6. X’inhuma l-effetti legali ta’ separazzjoni legali?
għandha konsegwenzi legali fuq id-drittijiet tal-proprjetà matrimonjali,
is-setgħa tal-ġenituri (inkluż l-aċċess għat-tfal), il-manteniment u
d-drittijiet għall-pensjoni, iżda r-rabta legali taż-żwieġ tibqa’ fis-seħħ.
Jekk il-miżżewġin ikunu jixtiequ jipproċedu għad-divorzju, jistgħu jitolbu li
jinħall iż-żwieġ.
Madanakollu, din it-talba għal divorzju ma tistax issir
f’kull ħin, ħlief jekk it-talba tkun waħda konġunta bil-kunsens taż-żewġ
partijiet. Jekk min-naħa l-oħra, it-talba ssir biss fuq l-inizzjattiva ta’
parti waħda, it-talba tista’ ssir biss wara perjodu ta’ stennija ta’ 3 snin
wara s-separazzjoni. F’każijiet speċjali, madanakollu, dan il-perjodu ta’
tlett snin jista’ jiġi mqassar għal sena mill-Qorti. Il-perjodu ta’ tlett
snin jibda jiddekorri mir-reġistrazzjoni tas-separazzjoni.
7. Xi jfisser fil-prattika “annullament ta’ żwieġ"?
Żwieġ jista’
jiġi ddikjarat null biss b’digriet tal-qorti, permezz ta’ proċedura
mibdija b’rikors bil-miktub. Iż-żwieġ jitqies li hu validu sakemm ma jiġix
iddikjarat mod ieħor mill-Imħallef.
8. Liema kondizzjonijiet iridu jiġu sodisfatti biex żwieġ jiġi ddikjarat null?
Bil-liġi, annullament jista’ jintalab għal dawn ir-raġunijiet :jekk iż-żwieġ ikun sar minkejja l-eżistenza ta’ impediment legali (e.ż. età minima, kunsens għal żwieġ li jinvolvi minorenni, bigamija u konsangwinità);il-kunsens ikun ittieħed bi vjolenza jew ingħata bi żball;żwieġ ta’ konvenjenza;waħda mill-partijiet ikollha mard tal-moħħ;il-formalitajiet tar-reġistrazzjoni ma jkunux ġew eżegwiti ;ma jkunx hemm xhieda skond kif mitlub mil-liġi .
9. X’inhuma l-effetti legali ta’ annullament ta’ żwieġ?
l-annullament ta’ żwieġ mill-qorti, iż-żwieġ jitqies li qatt ma eżista. Dan
il-prinċipju iżda huwa soġġett għal ċerti eċċezzjonijiet, u f’dawn il-każijiet
l-annullament ikollu l-istess effetti legali bħal divorzju. Per eżempju,
it-tfal li jkunu twieldu fiż-żwieġ xorta waħda jibqgħu jitqiesu li twieldu
fiż-żwieġ. Eċċezzjoni oħra hi meta parti waħda tkun aġixxiet b’bona fidi, jiġifieri
li ma kienitx taf bl-impediment legali. Din il-parti tibqa’ intitolata li
tirċievi l-manteniment mingħand il-parti l-oħra. Fuq
10. Il-kwistjonijiet relatati ma’ divorzju jistgħu jiġu riżolti b’modi extra-ġudizzjarji jew alternattivi?
Il-medjazzjoni f’każijiet ta’ divorzju issir spiss. Il-miżżewġin jippruvaw jilħqu ftehim dwar id-divorzju tagħhom u l-effetti tiegħu, bl-għajnuna ta’ medjatur u possibilment l-avukati tagħhom. Dan jiġi formalizzat fil-forma ta’ ftehim ta’ divorzju bil-miktub, li jista’ jinkludi dispożizzjonijiet dwar id-diviżjoni ta’ assi li jaqgħu taħt il-komunjoni, l-obbligi ta’ manteniment ta’ bejn il-miżżewġin, u l-kustodja u l-kura tat-tfal minorenni. L-Imħallef jista’ jinkludi l-ftehim ta’ divorzju fid-digriet tiegħu .Teżisti “Assoċjazzjoni ta’ avukati dwar il-Liġi tal-Familja u Medjaturi tad-Divorzju”, li l-membri tagħha jispeċjalizzaw fi kwistjonijiet ta’ divorzju u manteniment, inkluża l-medjazzjoni dwar id-divorzju. Ara: www.vas-scheidingsbemiddeling.nl .
11. F’liema qrati jsiru l-applikazzjonijiet għal divorzju/separazzjoni legali/annullament ta’ żwieġ? Liema kondizzjonijiet iridu jiġu osservati u liema dokumenti jridu jiġu mehmuża?
Rikors Proċedura ta’ divorzju tinbeda b’rikors. Ir-rikors għandu jispeċifika l-kunjom, l-ismijiet u l-post ta’ residenza tal-miżżewġin, kif ukoll dawk tat-tfal. Minbarra t-talba għal divorzju, jistgħu jsiru talbiet għal dispożizzjonijiet relatati, li jinkludu:
is-setgħa tal-ġenituri fuq it-tfal minorenni u l-aċċess tal-ġenituri għat-tfal;manteniment għal wieħed jew waħda mill-miżżewġin u/jew għat-tfal;diviżjoni tal-komunjoni tal-beni jew eżekuzzjoni tal-ftehim ta’ qabel iż-żwieġ dwar il-proprjetà matrimonjali;użu tad-dar taż-żwieġ;arranġamenti dwar pensjonijietIr-rikors għandu jiġi ppreżntat minn avukat fil-qorti tad-distrett relevanti. Jekk ir-rikorrent ikun residenti fl-Olanda, ir-rikors għandu jiġi ppreżentat fil-qorti tad-distrett fejn jgħix ir-rikorrent. Ir-rikors għandu jintbagħat lill-qorti tad-distrett tal-parti konvenuta jekk ir-rikorrent ma jkunx jgħix fl-Olanda. Jekk ħadd mill-miżżewġin ma jkun jgħix fl-Olanda, ir-rikors għandu jiġi ppreżentat fil-Qorti ta’ l-Aja. Liema dokumenti jridu jiġu mehmuża?estratti oriġinali (mhux eqdem minn 3 xhur) mir-reġistru tal-popolazzjoni taż-żewġ partijiet. Għandhom jissemmew in-nazzjonalità, l-istat ta’ żwieġ u, jekk xi ħadd minnhom ma jkunx ta’ nazzjonalità Olandiża, id-data ta’ dħul fl-Olanda. Id-data ta’ stabbiliment fl-Olanda għandha tissemma’ wkoll, jekk wieħed mill-miżżewġin ikun ta’ nazzjonalità Olandiża u l-parti l-oħra ma tkunx.estratti oriġinali (mhux eqdem minn 3 xhur) mir-reġistru tat-twelid tat-tfal minorenniestratt oriġinali mir-reġistru taż-żwieġ (li għandu jinkiseb mill-kunsill lokali tal-post taż-żwieġ u li ma jistax ikun eqdem minn 3 xhur). Fir-rigward ta’ żwieġ li jkun sar f’pajjiż ieħor, ikun biżżejjed jekk jiġi ppreżentat ċertifikat taż-żwieġ oriġinali jew estratt aktar reċenti. 12. Tista’ tingħata għajnuna legali biex tkopri l-ispejjeż tal-kawża?
Persuna li tkun involuta f’kawża legali tista’, jekk tissodisfa ċerti kondizzjonijiet, tikkwalifika għal għajnuna legali ssussidjata jekk ma tkunx tiflaħ tħallas l-ispejjeż legali (ara s-sit ta’ l-internet Għajnuna Legali). Fuq
F’tilwimiet ta’ natura tranfruntierali, ir-rikorrent li jkun jgħix barra l-Olanda iżda ġewwa l-UE wkoll għandu dritt għal għajnuna legali ssussidjata. Din hija regolata bid-Direttiva Ewropea li ttejjeb l-aċċess għall-ġustizzja f’tilwim transfruntierali billi tistabbilixxi regoli komuni minimi relatati ma’ l-għajnuna legali għal dan it-tilwim (Ġurnal Uffiċjali ta’ l-Unjoni Ewropea 2003 L 26, 31-01-2003). Permezz tal-formola standard li tinsab f’din id-Direttiva, persuna tista’ tapplika għal għajnuna legali sussidjata mingħand il-Kunsill ta’ l-Għajnuna Legali fl-Aja. Jekk ikun hemm bżonn, il-Kunsill għall-Għajnuna Legali jista’ jgħin biex jintgħażel avukat. Is-sit ta’ l-Internet tal-Kunsill huwa www.rvr.org . L-indirizz tal-Kunsill jinsab fil-punt 16 ta’ l-informazzjoni dwar il-manteniment.F’ċerti ċirkostanzi, persuna involuta f’kawża li tkun tgħix barra l-UE hija intitolata li tirċievi l-għanuna legali fl-Olanda. Dawn il-każijiet huma stabbiliti b’diversi trattati, inkluż it-Trattat ta’ l-Aja dwar il-proċedura ċivili ta’ l-1954, il-Ftehim Ewropew dwar it-trasmissjoni ta’ applikazzjonijiet għall-għanuna legali ta’ l-1977 u t-Trattat ta’ l-Aja biex jittejjeb l-aċċess għall-ġustizzja f’tilwim transfruntierali ta’ l-1980. Id-dispożizzjonijiet li jinsabu f’dawn it-trattati bażikament jagħtu dritt liċ-ċittadini ta’ l-Istati Membri għal għajnuna legali b’xejn fl-Istati Membri kollha bl-istess mod bħaċ-ċittadini ta’ dawk l-Istati Membri. Il-persuna in kwistjoni trid tapplika għal dikjarazzjoni dwar in-nuqqas tagħha ta’ mezzi finanzjarji minħand l-awtoritajiet kompetenti tal-post normali ta’ residenza tagħha. It-talba għall-għajnuna legali tintbagħat, flimkien mad-dikjarazzjoni dwar in-nuqqas ta’ mezzi finanzjarji, lill-awtoritajiet kompetenti fil-pajjiż fejn għandha tingħata l-għajnuna legali. Dawn l-awtoritajiet għandhom jiddeċiedu jekk il-persuna hijiex intitolata għal għajnuna legali b’xejn jew le.
13. Jista’ jsir appell kontra digriet ta’ divorzju/separazzjoni legali/annullament ta’ żwieġ?
14. Xi jrid isir biex digriet ta’ divorzju/separazzjoni legali/annullament ta’ żwieġ li jkun ingħata fi Stat Membru ieħor jiġi rikonoxxut fl-Olanda?
Sa mill-1 ta’
Marzu 2005, ir-relazzjonijiet bejn l-Istati Membri ta’ l-UE huma regolati
bir-Regolament tal-Kunsill (KE) Nru 2201/2003 tas-27 ta’ Novembru 2003 dwar il-ġurisdizzjoni u r-rikonoxximent u l-infurzar ta’ sentenzi fi
kwistjonijiet matrimonjali u fi kwistjonijiet ta’ responsabbiltà tal-ġenituri
għat-tfal taż-żewġ konjugi, li jħassar ir-Regolament (KE) Nru 1347/2000, u li jissejjaħ ir-Regolament ġdid ta’ Brussell II.
Ir-Regolament ġdid ta’ Brussell II huwa applikabbli għal proċeduri ta’
divorzju, kif ukoll ta’ separazzjoni u annullament. Permezz ta’ dan
ir-regolament, id-digrieti ta’ divorzju mogħtija minn qorti fi stati membri
oħrajn (ħlief għad-Danimarka) għandhom jiġu rikonoxxuti mill-Olanda mingħajr
ebda forma ta’ proċedura legali, skond l-artikolu 21(1) tar-regolament.
Lanqas m’hi meħtieġa proċedura speċjali biex jiġu emendati dokumenti
fir-reġistru tat- twelid, żwieġ u mewt, meta per eżempju ikun meħtieġ li
tiżdied nota marġinali dwar id-divorzju f’ċertifikat taż-żwieġ. Parti
interessata tista’ tibda proċedimenti sabiex qorti tistabbilixxi jekk digriet
ta’ divorzju għandux jiġi rikonoxxut jew le. Ir-regolament jipprovdi xi
każijiet fejn id-digriet ta’ divorzju minn pajjiż barrani jista’ ma jiġix
rikonoxxut, bħall-kondizzjoni li r-rikonoxximent tad-divorzju ma jkunx ta’
periklu għall-ordni pubblika, u li l-konvenut (jiġifieri l-parti li kontriha
saret it-talba għad-divorzju) ikun ġie notifikat b’mod regolari dwar
il-proċedura. Madanakollu, il-merti tal-każ ma jistgħux jiġu eżaminati
mill-ġdid. Fuq
Permezz ta’ dan ir-regolament, qorti ta’ Stat Membru
għandha tipprovdi lill-partijiet interessati kollha, fuq talba tagħhom,
b’ċertifikat (skond formola standard) li jirreferi għal dan id-digriet. Dan
iċ-ċertifikat jiddikjara inter alia f’liema pajjiż inħareġ id-digriet,
jekk kienx digriet mogħti in
absentia, x’tip ta’ digriet hu (jiġifieri divorzju jew separazzjoni),
id-data tad-digriet u l-qorti li ħarġitu.
15. Quddiem liema qorti għandu jsir rikors għal reviżjoni ta’ deċiżjoni li tirrikonoxxi fl-Olanda digriet ta’ divorzju/separazzjoni legali/annullament ta’ żwieġ li jkun ingħata fi Stat membru ieħor? Kif jiġu indirizzati dawn il-każijiet?
Jekk xi parti
tkun trid tikkontesta digriet li jirrikonoxxi divorzju barrani fl-Olanda,
tista’ tagħmel talba lill-qorti tad-distrett fejn tgħix. 16. Liema liġi tapplika fi proċedimenti ta’ divorzju bejn miżżewġin li ma jkunux jgħixu fl-Olanda?
Il-liġi applikabbli f’każijiet ta’ divorzju hija stabbilita
mill-artikolu 1 ta’ l-Att
dwar id-Divorzju (Kunflitt ta’ Liġijiet). Il-miżżewġin jistgħu jagħżlu li
tapplika l-liġi ta’ l-Olanda, anki jekk ma jkunux ta’ nazzjonalità Olandiża.
Dan huwa stabbilit fl-artikolu 1(4) ta’ l-Att dwar id-Divorzju (Kunflitt ta’
Liġijiet). Jekk il-miżżewġin jagħżlu li tapplika l-liġi Olandiża, l-Imħallef
għandu japplika l-liġi Olandiża mingħajr dewmien. Jekk parti waħda biss
tagħżel li tapplika l-liġi Olandiża, l-Imħallef għandu japplika l-liġi
Olandiża biss jekk il-parti l-oħra ma toġġezzjonax. Jekk ma ssir
ebda għażla ta’ liġi, hemm diversi possibiltajiet. Jekk il-miżżewġin ikunu
ta’ l-istess nazzjonalità, il-liġi komuni nazzjonali tkun applikabbli
(f’applikazzjoni għal divorzju minn koppja Franċiża, per eżempju, tapplika
l-liġi Franċiża). Madanakollu, jekk wieħed mill-miżżewġin ma jkollux
konnessjoni mal-pajjiż ta’ nazzjonalità komuni (e.ż. jekk din il-persuna tkun
ilha tgħix u taħdem f’pajjiż ieħor għal bosta snin), il-qorti għandha
tapplika l-liġi tal-pajjiż tal-post ta’ residenza komuni minnflok il-liġi
nazzjonali tan-nazzjonalità komuni tagħhom. Jekk il-miżżewġin ma jkollhomx
nazzjonalità komuni, tkun applikabbli l-liġi tal-post ta’ residenza komuni
(il-liġi ta’ l-Olanda tkun applikabbli f’każ ta’ talba għal divorzju minn
koppja Taljana/Spanjola li tkun residenti fl-Olanda). Jekk il-miżżewġin la
jkollhom nazzjonalità komuni, u lanqas post komuni ta’ residenza, il-liġi
Olandiża tkun applikabbli (per eżempju, il-liġi Olandiża hija applikabbli
f’każ ta’ talba għal divorzju ta’ koppja Belġjana / Ġermaniża meta r-raġel
ikun residenti fl-Olanda u l-mara fil-Belġju).
« Divorzju - Informazzjoni Ġenerali | Olanda - Informazzjoni Ġenerali »